Карвахал ще бъде в стартовия състав за утрешната среща с Иран - 7Bet\nКарвахал ще бъде в стартовия състав за утрешната среща с Иран\nДаниел Карвахал ще бъде в стартовия състав за утрешната среща с Иран. Бранителят е възстановен от контузията, получена на финала в Шампионската лига. Селекционерът на иберийците Фернандо Йеро трябва да вземе крайното решение. В първата битка на Ла Роха на Мондиала\nсрещу Португалия като десен защитник започна Начо Фернандес.\nИспанците играят с Иран утре от 21,00 часа.\nБернд Лено ще продължи кариерата си в Арсенал Русия на практика се класира на 1/8-финалите на световното първенство


Велико Търново подготвя богата програма за Независимостта – Радио Велико Търново\nРазнообразни предпразнични събития бележат 109-ата годишнина от обявяването на Независимостта на България. Велико Търново е домакин на националните чествания, и ще посрещне своите гости с богата програма, която бе представена на официална пресконференция днес от директора на дирекция „Култура, туризъм и международни дейности” Нелина Църова и управителя на Общинската агенция по туризъм „Царевград Търнов” Борислав Йорданов.\nНа 20 септември е първото събитие, част от културния календар на Община Велико Търново за празника. Тогава старата българска столица посреща най-големите звезди на българската сцена с концерта „Coca-Cola The Voice Happy Energy Tour”. Сцената ще бъде изградена в района на Цирковата площадка до пътен възел „Качица”.\nОт 17 часа на 21 септември е официалното откриване на 11-ия международен фестивал на военните оркестри пред сградата на Музикално-драматичния театър „Константин Кисимов” Събитието започва с атрактивен дефилир по ул. „Васил Левски” от 16:30 часа. Представителни военни оркестри от Гърция, Турция, Националният гвардейски оркестър, оркестрите на НВУ „Васил Левски” и Военният оркестър на Втора Тунджанска механизирана бригада-Стара Загора ще се включат в тазгодишното издание на събитието. От 11 до 13 часа на 23 септември ще се състои шоу-спектакълът на участниците в 11-ия международен фестивал на военните оркестри. За втора поредна година той се провежда на площад „Цар Асен Първи”. Участниците от фестивала ще водят празничното шествие на 22 септември.\nПразничният 22 септември започва в 7:30 часа сутринта със света литургия, отслужена от Негово високопреосвещенство Великотърновския митрополит Григорий. Повече за събитията от програмата може да видите в края на публикацията.\nОт 8 до 16 часа отворени за посещение ще бъдат архитектурно-музейният резерват „Царевец” и църквата „Св. 40 мъченици”, съобщи Нелина Църова. По време на тържествената проверка от 19:30 часа на площад „Цар Асен Първи” ще се проведе мини-историческа възстановка, в която актьори от МДТ „Константин Кисимов” ще прочетат Манифеста за обявяване Независимостта на България.\nОт 11 до 13 часа на 22 септември на площадката на „Азбукари” в парка „Марно поле” ще се проведе Детски празник с „Лактима Балкан”.\nИ тази година навръх Независимостта ще се извие Голямото търновско хоро, което тръгва от 18 часа от МДТ „Константин Кисимов“. По традиция то се води от обичаната Николина Чакърдъкова и Неврокопския танцов ансамбъл, които от 17 часа пред сградата на Общината ще изнесат концерт за старостоличани.\nФинал на празничния ден ще бъде аудио-визуалният спектакъл „Царевград Търнов”, предвиден за 20:15 часа.\n3-Д мапинг шоуто „Царевград Търнов” ще бъде на следващия, 23 септември, подчерта Църова. От 21 часа в събота великотърновци и гости ще могат да видят първия вариант на атрактивния спектакъл, прожектиран на фасадата на Художествената галерия „Борис Денев”.\nПаркът „България в миниатюри” няма да бъде открит на 22 септември, тъй като още не е завършена работата по него, стана ясно по време на брифинга днес. Атракцията ще бъде отворена за посетители след завършване на съгласувателните процедури и въвеждането му в експлоатация. „Получава се нещо изключително любопитно и интересно”, увери Нелина Църова.\nНощ на Самоводската чаршия и Фестивал на занаятите организира Общинската агенция по туризъм „Царевград Търнов” от 22 до 24 септември във Велико Търново. Теодосий Спасов, група „Оратница” и международен пленер „Живопис” са сред акцентите в програмата на събитието.\nЗА ЧЕСТВАНЕ НА 109-та ГОДИШНИНА ОТ ОБЯВЯВАНЕ НЕЗАВИСИМОСТТА НА БЪЛГАРИЯ\n19:00 ч. – Coca-Cola The Voice Happy Energy Tour – концерт на любими български звезди\nМясто: Цирковата площадка зад магазин „Билла“\n16:30 ч. – Дефилир на участниците в ХІ Международен фестивал на военните оркестри\nМясто: Ул. „Васил Левски“\n17:00 ч. – Официално откриване на ХІ Международен фестивал на военните оркестри. Представяне на участниците с кратка шоу-програма\nМясто: Пред МДТ „Константин Кисимов“\n22 септември 2017 год.\n09:00 ч. –Водосвет и поръсване на бойното знаме на НВУ „Васил Левски” и на знамената на държавни и общински институции, учебни заведения и неправителствени организации\n11:00 – 13:00ч. – Детски празник с „Лактима Балкан“\nМясто: площадка „Азбукари“, парк „Марно поле“\n11:30 ч. – Празнично шествие и полагане на гирлянди на паметник\n12:30 ч. – Шоу-спектакъл на участниците в ХІ Международен фестивал\nна военните оркестри\n13:30 – 16:30 ч. – Концерт на любителски формации от Велико Търново\n14:00 ч. – 16:00 – Екскурзоводски тур „По стъпките на българската държавност”\nМясто: от църква „ Св. 40 мъченици”, църква „Св.св. Петър и Павел” до Архитектурно-музеен резерват „Царевец” .\n08:00 – 16:00 ч. – вход свободен за АМР „Царевец“ и църквата-музей „Св. 40 мъченици“\n17:00 – 18:00 ч. – Концерт на Николина Чакърдъкова и Неврокопски Танцов Ансамбъл\n18:00 – 18:30 ч.- Голямото Търновско хоро с Николина Чакърдъкова и Неврокопски Танцов Ансамбъл\n10:00 – 20:00ч. – Занаятчиите в действие. Изложение на занаятчии от страната\n10:00 – 20:00ч. – Съхранени традиции. Отворени врати в работилниците на чаршията, с демонстрации и открити уроци на майсторите за деца и възрастни\n11:00 – 17:00ч. – Международен пленер „Живопис“ – рисуване на открито\n11:00 – 17:00ч. – “Hipster” – скулптурна инсталация до арт бар „Hipster“\n16:00 – 19:00ч. – Кулинарни демонстрации на щанда на „Лактима Балкан“\n17:00 – 20:00ч. – Изпълнения на улични артисти за деца и възрастни\n17:30ч. – Детско шоу с интерактивни игри\n19:00ч. – „Етно проект” с участието на Иван Попа /от група „Оратница“/\n20:30ч. – „Теодосий Спасов Джаз Квартет“\n22:00ч. – Огнено шоу\n11:00 – 13:00 ч.– Шоу-спектакъл на участниците в ХІ Международен фестивал на военните оркестри\n10:00 – 21:00ч. – Занаятчиите в действие. Изложение на занаятчии от страната\n10:30 – 18:00ч. – Детска работилничка за сапуни и кулинарни работилнички\n16:00 – 20:00ч. – Изпълнения на улични артисти за деца и възрастни\n17:00ч. – Театър “Весел” с детско представление „Не се предавай“\n19:00ч. – Група „КОВУ“\n20:00ч. – Музикален проект „Коприва“\n21:00ч. – Огнено шоу\n10:00 – 14:00ч. – Занаятчиите в действие. Изложение на занаятчии от страната\n10:00 – 14:00ч. – Традиционен базар на грамофонни плочи\n10:00 – 14:00ч. – Музикални импровизации на улични артисти\n11:00 – 13:00ч. – Кулинарни демонстрации на щанда на „Лактима Балкан“\n11:00ч. – Откриване на благотворителна изложба в арт бар «Hipster» от пленер „Живопис“\n13:00ч. – Завършване и монтаж на скулптурна инсталация до арт бар „Hipster“\nОбщинска туристическа агенция „Царевград Търнов”\nОбщините са готови да осигурят убежище и подслон на наши сънародници от Украйна и на украински граждани\n24.02.2022 Радио Велико Търново\n„Общините имат пълна готовност да помогнат за осигуряване на убежище и подслон на наши сънародници от Украйна и на украински граждани. Още тази сутрин Националното сдружение на общините проведе разговор с президентската институция за възможностите за предоставяне на общински бази за наставяне. Ще търсим и местния бизнес, хотелиерите – там, където те имат възможност в […]\nКомедията „Лъжата“ ще представи на великотърновска сцена екипът на Театрално-музикален център – Кърджали. Представлението е на 28 май /петък/ от 19 часа в голяма зала на Музикално-драматичния театър „Константин Кисимов“ в старата столица. Героите в пиесата „Лъжата“ попадат във верига от смешни до истеричност провали. Те са завъртени във вихрена спирала на непрекъснато надлъгване и […]


SENSE HOTEL SOFIA ОТВАРЯ ВРАТИ | Списание Черно и Бяло\nНачална страница Мода SENSE HOTEL SOFIA ОТВАРЯ ВРАТИ\nSENSE HOTEL SOFIA ОТВАРЯ ВРАТИ\nНАЙ-КРАСИВАТА ГЛЕДКА В СОФИЯ Е ОТ ROOFTOP BAR НА ХОТЕЛА\nSense Hotel Sofia, част от световната верига Design Hotels™ посреща първите си гости на бул. „Цар Освободител“ 16 през месец април.\nКонцептуалният дизайн е допълнен с образци на модерното и съвременно изкуство от богатата колекция на Галерията за модерно изкуство в София. Целта на това партньорство е да запознае ценителите със значими и световноизвестни артисти в обстановка, различна от тази на стандартните музеи и галерии.\nСъс съвременен облик и фина естетика, Sense Hotel Sofia е архитектурно произведение на изкуството, което се откроява сред градския пейзаж.\nПри проектирането на Sense Hotel Sofia, архитектите от Lazzarini Pickering Architetti, собственикът Георги Чопев и неговите партньори, имат ясна цел: създаването на хотел, който ще се разглежда като новата класика в сърцето на София, с иновативна структура, едновременно чувствителна към заобикалящата среда, но и дръзко различна.\nХотелът е разположен до площада на Парламента, с пряка видимост към храм-паметник „Св. Александър Невски“, на булевард, който е главна визуална ос за града. Рамката на булеварда са сгради от края на XIX в., средата на XX в., както и някои по-съвременни. Бързият достъп до основни правителствени сгради, културни и туристически забележителности, луксозни бутици, многобройни ресторанти, барове и нощни заведения, го прави еднакво удобна локация както за бизнес, така и за отдих.\nСобственост на „БЛВД“ ООД, Sense Hotel Sofia е доведен до успешно завършване и отваряне от Г-н Георги Чопев като ръководител на проекта и с помощта на собствениците на компанията – Г-н Иво Христов и г-жа Татяна Стоилова.\nВеликолепният дизайн от 21-ви век е дело на италианското архитектурно студио Lazzarini Pickering Architetti, а интериорните решения са изпълнени от „Архитектурна група Цонков”.\nФасадата на сградата е комбинация от съвременна технология и елементи, носещи духа на историята – високотехнологична стъклена фасада, в която се отразяват златните куполи на главния православен храм и на втори план – подвижни капаци от блестящ месинг, които допълват и обогатяват играта на отраженията и светлината.\nИнтериорът е предимно от естествени материали – мрамор, травертин, гранит и варовик, паркети и ламперии от дърво, инкрустации и мебели от метал, кожени тапицерии по врати и стени, вани и мивки от кориан, басейни от неръждаема стомана, вълнени мокети в коридорите.\nВ духа на съвременността, дизайнът на пространствата е съчетание от излъчването на естествени материали, изчистени линии и игра на светлината.\nПрестоят в 71 стаи и апартаменти предлага луксозно обзавеждане, великолепен изглед, авангардни технологии и удобства. Микс от превъзходен дизайн и лукс, Sense Hotel Sofia приветства своите гости в свят от незабравими спомени и ценни моменти. Може да обогатите гурме културата си в изисканата кухня на Средиземноморския ресторант с просторна градина, да се отпуснете в лоби бара сред шедьоври на изобразителното изкуство, да изпиете чаша бляскаво шампанско в уникалния панорамен ROOFTOP BAR или да се откъснете от забързаното ежедневие с изискана релаксация в центъра за уелнес и спа процедури – Sense Spa.\nГалерия за модерно изкуство в хотел Sense\nБогатата колекция на Галерията за модерно изкуство ви очаква в новия концептуален Sense Hotel Sofia. Целта на това партньорство е да запознае любителите на изкуството със значими и световноизвестни артисти в обстановка, различна от тази на стандартните музеи и галерии.\nВ новооткрития хотел Галерията ще предложи и ежедневен Арт консиерж от висококвалифицирани специалисти в сферата на изкуствата: съдействие относно избор на картина, съвет при стартиране или обогатяване на собствена колекция, информация за актуални арт събития в града.\nВ арт пространството на хотела, ценителите на изкуството могат да се докоснат до художественото наследство на водещи представители на XX и XXIв., както и да закупят оригинални графични и маслени творби с инвестиционна стойност. Тук може да откриете произведения на Пабло Пикасо, Салвадор Дали, Хуан Мирó, Марк Шагал, както и водещи съвременни автори като Деймиън Хърст, Питър Блейк, Робърт Марс, Хънт Слонъм, Марк Куин, Аниш Капур и др. Важно място в колекцията е отделено и на талантливи български художници като Кристо, Хубен Черкелов, Антоанета Гълъбова, Калоян Илиев-Кокимото, Калия Калъчева, Арслан Ахмедов, Златин Орлов, Павлина Чакърова и др.\nПредишна статияФактите в афиша на Софийската опера и балет\nСледваща статияГоргони в депото или Апокалипсис сега, СГХГ, 30.04–02.06.2013


ЦветяАгротехника за тютюна\nМясто в сеитбообращението. Монокултурното отглеждане на ориенталския тютюн на незаразени с коренова нематода площи, при липса на синя китка, понижава над 2 пъти добива след осмата година, а при Виржиния и Бърлей – на третата.\nТакива са резултатите при всички сортотипове още на втората година, ако площите са заразени с коренова нематода, чернилка, и синя китка.\nОтглеждането на ориенталските тютюни, както и на Виржиния и Бърлей, след зимни житни култури, царевица и едногодишни зърнен-бобови, увеличава добива от тях, без това да е свързано с понижаване на качеството.\nМногогодишните тревни смески като предшественик на ориенталските тютюни и Виржиния рязко повишават добива, но чувствително понижават качеството. При сортотип Бърлей се повишават добива и качеството на листата.\nПодобно е влиянието и на чистите посеви от люцерна и детелина.\nВключването на междинни или предкултури /зимен грах, зимен фий, ръж, тритикале, репко/ в сеитбообръщението, като предшественици на тютюна, е с висок агротехнически и икономически ефект.\nНе са подходящи, като предшественици конопа, слънчогледа и културите от сем. Solanaceae.\nОбработка на почвата. Тютюнът е късна пролетна култура, която се отлежда чрез разсад, поради което изисква дълбока основна и предпосадъчна обработки на почвата.\nСлед зимни житни култури, с помощта на дискови брани или плугове лющилници, се извършва подметка на стърнището на дълбочина 8-12 cm, с цел да се унищожат поникналите плевели и да се извърши впоследствие по-лесно и качествено дълбоката оран.\nКогато почвата е достатъчно влажна и позволява извършването на качествена дълбока оран, подметка на стърнището не се прави.\nЗадължително се извършва лющене на стърнището, ако площите за заплевелени с многогодишни коренищни и кореновоиздънкови плевели. Това обаче се извършва с плугове лющилници, а не с дискови брани, тъй като плевелите ще се намножат.\nПри предшественици многогодишни тревни смески или люцерна лющенето се извършва на дълбочина 5-6 cm, през безвалежен за района период.\nДълбоката оран е задължително звено от обработката на почвата. Тя се извършва поне 2-3 седмици след проведено лющене или веднага след прибиране на предшественика, ако състоянието на почвата позволява това.\nНа почви с плитък орeн почвен слой /Източнородопската тютюнева област/ дълбочината на оранта не трябва да надвишава 18-20 cm., а за равнинните части на страната – 22-25 cm.\nПериодичното продълбочаване, чрез риголване или оран с продълбочител, особено на почви с плитък орeн почвен слой, съчетано с органично или органо-минерално торене, е с подчертано висок ефект при тютюна.\nПредпосадъчните обработки трябва да осигурят условия за бързо прихващане на разсада и развитие на растенията. При по-тежки почви това се постига с 3-4 пролетни обработки /1 преораване на 16-18 cm и 2-3 култивирания на дълбочина 14-16 cm/..\nОриенталските тютюни /особено сортотип Басми/ се отглеждат главно на площи с висока степен на ерозия. От особено важно значение тук се явяват обработката на почвата и редуването на културите /включването на междинни такива в сеитбообръщението, като предшественици на тютюна/. При тези условия е задължително дълбоката оран да се извършва рано наесен /което изисква ранни предшественици/ или да се оре по хоризонталите, като през 2 m площите се набраздяват.\nНа силно наклонените терени трябва да се изграждат и отводнителни канали.\nВключването на междинни култури в сеитбообръщението тук, изисква напролет да се извърши оран и преораване на площите, заемани от тях след прибирането им, но не по-късно от 2 седмици преди разсаждането на тютюна.\nТорене. За 100 kg сухи листа тютюнът усвоява от почвата около 4 kg N, 2 kg Р2О5 , 10.6 kg К2О и 6.3 kg Ca.\nАзотът влияе най-силно върху растежа, развитието и продуктивността на тютюна. Излишъкът от него обаче предизвиква прерастване и загрубяване на листата, повишаване на азотосъдържащите вещества в тях, което довежда до понижаване на вкусовопушателните им качества.\nФосфорът влияе положително върху разрастването на кореновата система и надземната част на растенията. Допринася за ускореното им развитие. При оптимално фосфорно хранене се повиша съдържанието на въглехидрати в листата. Те придобиват наситена, качествена окраска. Недостигът предизвиква бавен растеж, загрубяване и по-тъмнокафяво оцветяване на листата след изсушаване им.\nКалият, с участието си в ензимната дейност, действа положително върху цялостния обмен на веществата. Допринася за получаване на по-качествена продукция, по-нежни и с по-фин аромат и добра горяемост листа. В тази връзка за торене са подходящи калиевите торове, които не съдържат хлор.\nКалият повишава съпротивителната сила на растенията към неблагоприятни климатични условия и болести.\nКато резултат от многобройни полски опити се препоръчват торовите норми, систематизирани в таблица 36.\nПосочените норми на азотно торене се завишават с 20 % и при трите сортотипа тютюн при поливни условия /2-4 поливки/ или с 40 % при 6-8 поливки.\nПоради достатъчното съдържание на калий в нашите почви се препоръчва торене на Башибали, Басми и Виржиния с 5-8 kg/da и на Бърлей с 8-10 kg/da само на слабо и средно запасени почви /при съдържание под 10-20 mg./100 g. почва/.\nНай-подходяща форма на азотните торове за Башибали и Виржиния е амонячно-нитратната. Добри резултати се получават и при торене с азот в амидна форма.\nЗа Бърлей най-подходящи са нитратната и амонячната форма на азот.\nМинералните торове се внасят еднократно на дълбочина 15-18 cm. при една от пролетните предпосадъчни обработки.\nОборски тор се внася преди дълбоката оран /през интервал от 3-4 години по 1.5-2 тона/.\nКато органични торове могат да се използват и торф /като се има в предвид, че около 1.6 тона се равняват на 1 тон оборски тор/ или компост по 2-2.5 тона на декар.\nЗа зелено торене се използват зимен грах, бакла, фий, които се заорават не по-късно от 3 седмици преди засаждането на тютюна.\nРазсадопроизводство. За производството на тютюнев разсад се използват главно следните култивационни съоръжения: обикновени, покрити или непокрити с полиетиленово фолио лехи (фитарии); парници заредени с биотопливо; полиетиленови двускатни или тунелни, неотоплени или отоплени оранжерии.\nНай-разпространени са обикновените лехи (фитариите). Подготвянето им се осъществява на два етапа.\nПървият включва грубото им оформяне наесен чрез оран на гребен. Тогава се очертават и главните пътища. Рано напролет грубо оформените лехи се фрезоват. Дължината им не трябва да надвишава 15-20 m. Трябва да са високи 20-30 сm и широки 100 сm, когато ще се покриват с фолио или 120 сm, когато ще са без покритие. В краищата по дължина на лехите се оформят 5-6 сm високи ръбове. Ширината на пътеките между лехите е 40-50 сm. Напречно на дължината им през 15-20 m се оставят пътища широки 2-2,5 m за поливната инсталация.\nФинното оформяне на лехите (вторият етап) започва в началото на месец февруари и се осъществява с помощта на мотики, грапи, гребла, валяци и др. Непосредствено след него се извършва предсеитбено торене с минерални торове.\nЛехите, предназначени за ориенталските тютюни се торят с 30-40 g/m2 амониева селитра и с по 30 g/m2 двоен суперфосфат. За едролистните тютюни (Виржиния и Бърлей) се използват съответно по 20 g/m2 и 14-15 g/m2 амониева селитра и двоен суперфосфат + 10-12 g /m2 калиев сулфат. Торовете се заравят с ръчна брана на дълбочина 5-6 сm.\nОбеззаразяването на лехите става след финното им оформяне. За целта могат да се използват: метилбромид – 25-30 kg/da; карбатион (вапам) – 50-100 сm3/m2, внесен с 5-10 l вода или базамид гранулат – 20-30 kg/da, с инкорпориране. При влажност на почвата под 60-65 % от ППВ препаратът не се разпада до 30 и повече дни .\nПодходящи хербициди за борба с плевелите са Димид, Девринол и Енайд, използвани съответно в дози 800-1000 g/dka, 200-300 g/dka и 1200-1500 g/dka. Девринол е по-подходящ за най-ранните лехи, а Димид и Енайд – за средно ранните и късни.\nПосочените хербициди могат да бъдат внасяни цялата доза след сеитбата и нанасянето на торовата покривка или по 1/3 непосредствено след финното оформяне на лехите и 2/3 след сеитбата и нанасянето на торовата покривка.\nЕфикасен препарат срещу поповото прасе и други почвени неприятели е Скипер 4Г, разпръснат по 1 g/m2. За същата цел могат да се използват примамки приготвени от инертни материали и препаратите Перфектион, Екалукс 25 ЕК, Агрия 1050, Сумитион 50 ЕК, Дурсбан 4Е, в съотношение препарат към инертен материал съответно: 5 %; 4 %; 4%; 4 %; 3 % + вода до получаване на троховидна хомогенизираната смес. На 1 декар се разхвърлят по 4-5 kg от така приготвените примaмки.\nЗа да се засади на полето 1 dka тютюн от сортотиповете Бърлей и Виржиния е необходимо да се засеят 10-12 m2, а за Башибали и Басми – съответно 15-20 и 20-25 m2.\nСеитбата се извършва на етапи. В оранжериите, парниците и двойните тунели (лехи покрити с два пласта полиетиленово фолио) сеитбата се извършва от 25.02 до 10.03; в единичните тунели – от 5.03 до 10.03, а в откритите лехи – по-късно, в зависимост от условията.\nЛехите се засяват с предварително рътени семена. Рътенето започва с обеззаразяването на семената с 2 % воден разтвор на търговски формалин – 40.\nПоставените в тензухени торбички семена се потапят за 15 min в разтвора, след което се промиват обилно с течаща вода. Престояват за 1 денонощие във вода с температура 18-200 С. Разстилат се на слой с дебелина 4-5 cm (обикновено в дървен съд) и за 6-8 дни при температура на въздуха 23-280 С, постоянно навлажняване и разбъркване, по повърхността на семената се появяват бели точици – върховете на зародишните коренчета.\nПри 100 % кълняемост на семената сеитбата се извършва със следните сеитбени норми: 4-5 g/10 m2 – за Башибали и Басми; 1-1,5 g/10 m2 за сортотиповете Виржиния и Бърлей.\nСемената се засяват по няколко начина :\n– ръчно, след смесване със 100-150 пъти по-голямо количество от тях инертни материали /пепел, речен пясък и др./ или с помощта на лейкa, към която се монтира изсяваща пластмасова тръба, дълга колкото е широка лехата, надупчена с един ред отвори (Фиг.79).\n– със сеялка, производство на ИТТИ – Пловдив\n– със сеитбен апарат тип “Айтос“\nЗасятите семена се покриват с предварително обеззаразена торова покривка с дебелина 0,5-1,5 cm /след което се валират с гладки ръчни валяци/ или с водоразтворим полимер Модипан или Хипагро.\nРаботния разтвор от полимерите се приготвя в съотношение 1 част полимер и 9 части вода. Използват се 2 l от разтвора за 1 m2 засята лехова площ.\nПри покриване на лехите с полиетиленово фолио, през 0,8-1,0 m по дължина на лехата, във формата на полудъга, се забиват пластмасови метални или дървени пръчки. От едната страна (от към посоката на преобладаващите ветрове) фолиото се притиска за постоянно добре с почва. Прехвърлената свободна част през пръчките се затиска с камъни, тухли и др. подръчни материали, които бързо и лесно се отстраняват и освобождават платното при необходимост за поливане, подхранване, плевене и др. грижи за разсада. Над опънатото платно през 1,5-2,0 m се поставят втори ред пръчки. В двата края на лехата платното се изпъва и завързва с тел за предварително забити колчета.\nГрижите за разсада се състоят в регулиране на температурата, влагата, хранителният режим, растително-защитни мероприятия /борба срещу плевели, болести и неприятели/ и закаляване на разсада.\nТемпературата под фолиото не трябва да надвишава 30-350 С. Регулира се като в топлите и слънчеви дни се повдига фолиото.\nДо поникването лехите се поливат ежедневно с 2-3 m3 вода/m2. Във фазите кръстосване и вдигане на уши – с 3-4 m3 вода/m2 през два-три дни, а в следващите фази – по-рядко, но с повече вода – 5-7 m3/m2.\nРастенията се подхранват във фазите кръстосване и вдигане на уши с по 10-15 g/m2 амониева селитра; 20-25 g/m2 суперфосфат и 10-15 g/m2 калиева сол, разтворени във вода. Всяко подхранване се последва от обилно поливане.\nБорбата срещу плевелите продължава с плевене /в хладните часове и след обилно поливане/. Тя може да отпадне частично или напълно ако се използват посочените по-горе хербициди.\nОсновни болести по разсада са сечене и див огън /пръскане с 1% -ов бордолезов разтвор /2-3 % р-р/ или прашене с меден оксихлорид /50-60 g/m2/; кореново гниене /пръскане с фундазол 2 %; мана /пръскане с антракол 0.5 %, ридомил 0.5 % и др./.\nОт неприятелите най-опасни са тютюневият трипс /мартол 25 ЕК -0.1%, децис – 2.5 ЕК – 0.08 % и др./; поповото прасе и голите охлюви. Срещу последните два неприятеля борбата се извежда като се залагат примамки.\nОт честите поливки се оголват част от корените на растенията, поради което лехите се подсипват със смес от обгорял оборски тор и пясък в съотношение 1:1.\nЗа да се закали, поливането и подхранването на разсада се преустановяват 7-10 дни преди изнасянето на полето за разсаждане. Към моментта на разсаждане, ако то става ръчно, разсадът трябва да е висок 10-12 сm, жилав, с 3-4 mm дебели стъбла, и формирани 5-6 листа, Kореновата система трябва да е добре развита. Механизираното разсаждане се улеснява, ако разсадът за ориенталския тютюн е най-малко 12-14 сm висок /15-20 сm за Вирджиния и Бърлей/, с дебелина на стъблото 7-8 mm.\nДенонощие преди скубането на разсада лехите се поливат обилно с вода, за да се запази кореновата система. При скубането се подбират само най-развитите растения. Те се потапят в разтвор от инсектицид за борба против против трипса (например в 0.1% разтвор на Сейфос) и се нареждат в съдове с корените навътре за пренасяне на полето.\nРазсаждане. Тютюнът се разсажда при отминаване на опасността от слана в района и трайно задържане на температурите на 10 cm дълбочина в почвата над 120 С. За най-топлите части на страната това означава след 22-25 април. Разсаждането за условията на цялата страна трябва да приключи до 25 май – 1-5 юни.\nТютюнът от сортотип Баши бали се разсажда на междуредово разстояние 50-60 cm, а вътре в реда на 12-15 cm /15 000 растения на декар/, а сортовете с уедрени листа от същия сортотип – на 70 cm междуредие и на 18 cm вътре в реда /10 хил. растения на декар/.\nДребнолистните тютюни от сортотип Басма се разсаждат на 35-40 cm междуредие и на 8-10 cm вътре в реда /25-30 хил. растения на декар/, а едролистните от сортотиповете Вирджиния и Бърлей – на 90-110 cm междуредие и на 40-50 cm вътре в реда /2-2.5 хил. растения на декар/.\nРазсаждането може да стане ръчно и механизирано – с разсадопосадъчни машини.\nКокато се разсажда ръчно площта предварително се маркира.\nПреди разсаждането се внася един от следните почвени хербициди Балагрин – 600 cm3/da, Стомп – 300 cm3/da или Димид – 0.8-1 l/da. Балагринът изисква задължително инкорпориране в почвата.\nГрижи на полето. Поради прекъснатата коренова система при скубането на разсада и уплътняването на почвата при разсаждането, растенията изживяват т.нар. стангнационен период. Поради тази причина първото и задължително мероприятие е механизираното /в междуредията/ и ръчно /в редовете/ окопаване не по-късно от седмица след разсаждането. Следващите обработки /общо 2-3/ се редуват през 10-12 дни на дълбочина 8-10 cm. Ако се използват ефикасни хербициди, окопаванията могат да се редуцират или отменят напълно /с изключение на първото/.\nБорба срещу болести и неприятели. Икономически най-важните болести по тютюна през плантационния период са мана /третиране на посева с Ридомил цинеб – 0.25% р-р/; брашнеста мана /използване на устойчиви и толерантни сортове, пръскане с Фундазол – 0.1% р-р, Байлетон – 0.1% р-р и др./; див огън /третиране на посева с 0.02% р-р на Гентамицин, Стрептомицинсулфат – 0.02%/; брозновост /пренася се от тютюневият трипс – пръскане с Фелитокс, Децис, Селектрон или Хостатион – 0.1% р-р/.\nОт неприятелите по-важни, освен трипса, са листните въшки и белокрилката. Борбата с тях се извежва с Пиримор, Ланат, Амгуш, Децис /0.1% р-ри/ или други подходящи инсектициди.\nТютюнът се напада и от синя китка и кускута. Борбата се изважда профилактично /чрез сеитбообръщение/.\nНапояване. При валежи през вегетацията под 100 mm и при възможност, ориенталските сортотипове тютюн се поливат два три пъти с по 35-45 m3 вода през 10-15 дни в критичния период, а тези от сортотиповете Вирджиния и Бърлей – при валежи по-малко от 300 mm – съответно 4-6 и 6-8 пъти с по 60 m3 вода /при гравитачно поливане/ или с по 25-30 m3 – при дъждуване.\nКършене на съцветията. Извършва се както при ориенталските, така и при едролистните тютюни. Цели подобряване на качеството на листата. При ориенталските тютюни се извършва при 25-100 % цъфтеж на растенията, а при едролистните – от 50 % бутонизация до ранен цъфтеж. За да не последва разклоняване /образуване на филизи/ след кършенето посевите се третират с някой от системните препарати: Терасекс, Антирост или МН-30 /Малеинов хидразид/. Последният се използва в доза 1.2-1.7, разтворен в 40-60 l вода. За същата цел успешно могат да се използват и контактните препарати ОФ-Шут /4-5%-ов разтвор/.\nБеритба. Листата на тютюна узряват последователно, в продължителен период от време. Технически зрелите листа на ориенталският тютюн са просветлели, с втвърдена основа, позволяваща лесното им откъсване\nТова налага прибирането да се извършва на етапи /беритби/, като се спазва последователността на узряване на листата /по 3-4 отдолу нагоре по стъблото/. Сортовете ориенталски тютюн, районирани у нас формират средно по 28-32 технически годни, качествени листа. Ето защо беритбите /”ръцете”/ трябва да бъдат 7-8 /подбер, надподбер, I-ва, II-ра, III-та и IV-та “майка”, подвръх и връх/. На практка, обаче прибирането се осъществява на 3-4 “ръце”, поради редица съображения /отдалеченост и трудна достъпност до насажденията, ранното утринно бране и др./.\nНай-добре е брането да става рано сутрин /от 3-4 до 7-8h/, преди да се е “вдигнала” росата, тъй като при по-късно бране узрелите листа са загубили тургура си, по-трудно се откъсват от стъблото /стават “жилави”/ и се слепват едно с друго, което по-нататък от своя страна затруднява низането.\nПолистно бране се извършва и на тютюните от сортотип Вирджиния /на 3-4 ръце/.\nБърлей се прибира полистно и цялорастенийно – механизирано /когато листата от долния пояс са презрели, от средния са в техническа зрялост, а връхните са избистрени/.\nНизане. Набраните зрели листа от ориенталските тютюни се нанизват на единична или двойна игла. Единичната игла пронизва листа в централния нерв и изсъхналите в последствие листа са с много високо качество. Низането с двойна игла е по-бързо, но се понижава качеството листата. Поради слепването им процесът на сушене не протича нормално /липсва проветряване/.\nНизането може да стане и механизирано, с помощта на специални машини /това обаче винаги води до понижаване на качеството на листата/.\nСушене. При ориенталските тютюни обикновено се извършва при естествени условия. Низите се закачват в сушилни тип Петрич /чекмедже/, съставени от двускатен навес, покрит с полиетиленово фолио и хоризонтални, подвижни рамки на един или два етажа.\nПрез първата от двете фази на сушене /нажълтяване/, продължаваща от 2-4 дни, протичат разпадни процеси. Белтъчините се превръщат в аминокиселини и в други азотни съединения. Скорбялата и хлорофилът се разграждат, а листата пожълтяват. През тази фаза разпадните процеси протичат най-добре на сянка.\nПродължителността на фазата зависи от зрелостта на листата и температурата при която протича.\nЛистата от долните беритби и презрелите не се нажълтяват.\nПрез втората фаза /същинско сушене/, с продължителност 15-20 дни, започва и завършва отмирането на листата. Характеризира се със засилено окисляване, подобряващо ароматът на листата и фиксиране на качеството им.\nВиржиния се суши с затоплен въздух в специални сушилни и режим.\nБърлей се суши въздушно, на сянка, независимо как е прибран полистно или цялорастенийно. Низите или целите растения се закачват, съответно на рамки или телове с върховете надолу. Сушенето продължава 25-30 дни /през лятото/ до 45 дни през есента. Ускоряване на сушенето може да се постигне чрез използването на камери със затоплен въздух /до 55-600 С / за около 15-24 часа.\nСъхраняване на низите, производителска манипулация. Съхранението на изсушените низи от ориенталски тютюн става под формата на “сандали” /навързани заедно 3-4 низи/ в помещения, в които лесно може да се регулира влажността.\nМанипулацията включва: предварителна подготовка /довеждане на влагата в листата до 15-17 %/; сортиране на групи по беритби на три основни класи /І, ІІ, ІІІ/ и карантия /части от здрави листа и листа, повредени от мухъл и запарване/; пасталиране /елпезиране/ – приготвяне на групи по 40-60 листа с възстановена форма и еднакво качество; отлежаване /пасталите се притискат с дъски до балирането/; балиране /пасталите се подреждат в бали със средно тегло 22±4 kg, където листата са навън с дръжките си.\nБалите се обвиват със зебло с кръстосваща се връв и се съхраняват грижливо до тяхното оценяване и изкупуването.\nПромишлена манипулация. Започва с оценката и изкупването на производителските бали. Извършва се от държавни специалисти-технолози, като данните от оценяването се нанасят върху “паспорта” на всяка бала.\nОиенталският тютюн се окачествява като се отчитат изискванията на БДС 864-78.\nОт многобройните признаци и свойства на тютюневият лист, които могат да се използват за неговото окачествяване по-важни са следните:\nЦвят. Това е първия видим показател при окачествяването, по който опитния окачествител е в състояние да определи по-голямата част от пушателните качества на листата. Основните цветове за доброкачественост на ориенталските тютюни са оранжев, червен и светложълт. По-високата съдържателност и ароматичност са свързани с червения, а съчетанието на благородство и съдържание – с оранжевия,\nЗа тютюн Виржиния светлия лимоненожълт цвят на листата е признак за високо качество, светлокафявия – за по-ниско, а най-ниско е качеството на зелено оцветените листа.\nСветлокафявия и кафявия цвят на листата при сортотип Бърлей са белег за високо качество, а тъмнокафявия и тъмнозеления – за по-ниско.\nДебелина на листата. Определя се чрез микроскоп или дебеломер, при 16-18 % влажност на листата. С добро качество са дебелите между 115-140 mm листа. С под 115 mm. дебелина листата се определят като тънки, а с над 140 mm. – като дебели /груби/.\nПлътност на листата. Измерва се с масата (теглото) на единица обем тютюневи листа в тяхната ненарушена структура. Плътността е свързана с етажното разположение на листата по стъблото. Листата от връхния пояс са с по-голяма плътност. Тя е и в пряка връзка със съдържателността. Листата са съдържателни, когато в тях са съчетани в най-благоприятно съотношение положително въздействащите върху качеството химични съставки, като се запазва превесът на въглехидратите, ароматните съединения и смолите.\nЕластичност. Листът е еластичен, ако си възстановява формата при мачкане. Еластичността и съдържателността са свързани в права зависимост.\nАроматичност. Това е специфичният аромат, излъчван с определена сила от изсушените и манипулирани листа. Ароматичността е едно от най – ценните качества на тютюните, предназначени за пушене.\nЛистата от горните пояси по стъблото са по-ароматични. Във връзка с това им качество тютюните се разделят на купажни (ароматични) и скелетни (неароматични).\nДруги признаци и свойства, свързани с качеството на тютюневите листа, са: грапавост и гладкост на листата, влагоемност, изпеченост, размер, форма и жилкуване на листата, ъгъл, който сключват второстепенните жилки с главната и др.\nЛистата се класират в три класи – първа, втора и трета. Като използваеми отпадъци се класират още “карантия” (повредени листа от мухъл и прегорял тютюн). “Карантията” представлява част от тютюневи листа с площ над 1 сm2 и листа, към главната жила на които е останала под 25 % от листната петура. Повредени са плесенясалите листа. Те се класират като “мухъл”. Негодни са листата изцяло повредени от оидиум и суровите, недоизсушени, почернели „филизи”.\nСпоред изискванията на БДС, в зависимост от разположението на листата върху стъблото, се обособяват 3 пояса :\nа/ първи пояс (долен) – листа от подбера (пясъчни листа) и надподбера\nб/ втори пояс (среден) – листа от първа, втора и трета майка\nв/ трети пояс (горен) – листа от четвърта майка (ковалама), подвръх и връх\nВ нашата страна са обособени тринадесет производствено-технологични райони в зависимост от географското местоположение и екологичните условия. Във всеки един от тях произвежданият тютюн е с близки признаци и свойства.\nОценени в изкупвателния пункт последните се съхраняват до тяхното извозване и приемане в преработвателното предприятие.\nНа “входа” на предприятието, на 10 % от всяка партида се извършва нов контрол и при установени отклонения се извършва индексиране за цялата партида.\nВ складовете на преработвателното предприятие се оформят групи партиди с еднаква влажност и технологични показатели. Целта е да се кондиционират балите /да се доведат до влажност 15-17 %/, преди да се пристъпи към полистно сортиране на листата от тях по качества.\nСортировката се извършва ръчно на поточна линия /лента/, след механизирано разлистване на балите.\nСлед сортиране на цялото постъпило количество се извършва смесване на листата от всяка качествена група, с цел хомогенизиране и получаване на еднородни по качество партиди. От тях именно се оформят т.н. “бали тонги” /бали с еднакви по качество листа/.\nБалите тонги се подлагат на ферментация. Ферментацията протича при строго определени параметри и продължителност на температурни въздействия при което основният цвят на листата се уплътнява. Те стават по-слабо влагоемни, по-нееластични, засилва се ароматът им, удължава се използването им за влагане в производство.\nОценяването на едролистните тютюни, при които производителската манипулация се извършва веднага след изсушаването на листата /без период на съхранение/, се регламентира от съответните стандартни.\nПри тютюн Виржиния се прилага оценка по “камери”, преди балирането, на базата на показателите беритба, качество и цвят, като се отчита значително сложна система от признаци.\nТехнологичния процес в преработвателните предприятия при тютюните Виржиния и Бърлей включва кондициониране, сортировка, стрипосване и обезжилване /отделяне на главните жили и раздробяване на петурата до определени размери/, ферментация на “стрипса”, пресоване и опаковане на “стрипса” и жилите в едрогабаритни опаковки от по 100-400 kg.


Jiuzhaigou Fengqing Holiday Hotel - НАЙ-НИСКИ ЦЕНИ от agoda.com\nHuajiaodi,Pengfeng Village,Zhangzha Town, Zhangzhazhen, Jiuzhaigou, Китай, 623402 - Много добро местоположение - вижте на картата\nИмате въпрос относно Jiuzhaigou Fengqing Holiday Hotel?\nПовече за Jiuzhaigou Fengqing Holiday Hotel\nПри посещение в Jiuzhaigou, в Jiuzhaigou Fengqing Holiday Hotel ще се почувствате като у дома си, защото предлага квалитетно настаняване и отлично обслужване. Хотелът се намира на 3 km от центъра на града и осигурява достъп до важните места на града. С удобното си местоположение хотелът предлага лесен достъп до всички градски забележителности, които задължително трябва да се видят.\nJiuzhaigou Fengqing Holiday Hotel прави всичко възможно гостите да се почувстват удобно. Затова хотелът предоставя най-добрите услуги и удобства. Гостите на хотела могат да ползват съоръжения като безплатен WiFi достъп във всички стаи, 24-часова рецепция, Wi-Fi връзка в общите части, паркинг, летищен трансфер.\nВлизайки в една от 46 уютни стаи, ще забравите за ежедневния стрес с помощта на удобства и съоръжения като телевизор с плосък екран, пантофи, хавлии, гардеробна, достъп до интернет (безжичен) в някои от тях. През деня можете да се насладите на отпускащата атмосфера благодарение на спа, караоке. Jiuzhaigou Fengqing Holiday Hotel е добър избор за всички посетители на Jiuzhaigou, защото предлага спокойствие и безпроблемен престой.\nВсички типове туристи (12)Пътуващ по бизнес (1)Двойка (2)Самостоятелно пътуващ (1)Семейство с малки деца (1)Семейство с големи деца (2)Група (5)


Съветник енергийна ефективост\n2. Замислете се. Когато употребявате напразно електроенергия всъщност влияете върху промените в климата. Те включват земетресения, суши, наводнения, пожари, бури. От своя страна подобни катаклизми оказват влияние върху цялостния екологичен баланс на Земята. В свое изследване университетът в Оксфорд предупреждава, че в скоро време хуманитарната система няма да издържи дълго на подобни натоварвания. Когато използваме електроенергията разумно всъщност помагаме и за устойчивото отношение към природата, а и спестяваме пари от сметките си за електроенергия. Нещата са свързани и в сила е правилото “Мисли глобално, действай локално”.\nII. Как да направя дома си енергийно ефективен без да правя инвестиции?\n1. Изключвайте от контактите зарядните “вампири”. Повечето домове са пълни с дребни пластмасови зарядни устройства за зареждане на мобилни телефони, джобни компютри, цифрови камери, безжични уреди и други персонални устройства. Дръжте ги изключени, докато ви потрябват, защото количеството електроенергия, което използват докато реално не вършат никаква работа, е неоправдано високо.\n2. Превключете на режим “Sleep” и “Hibernate” когато не използвате компютъра си. Ако не работите на компютъра си, а сте в нормален режим – това е пилеене на енергия. Минавайки в един от горе споменатите режими пестите енергия.\n3. Размразявайте месото като го оставятев хладилника от вечерта, вместо в микровълновата печка. Употребата на повече от два електроуреда за приготвянето на едно ястие е ненужно и придружено с излишни разходи.\n4. Почистететорбичката за прах в прахосмукачката преди да я използвате. Така електромоторът не се затормозява и работи по-ефективно.\n5. Не използвайте електрическата печка за всичко, ако имате тостер, електрическа кана или тенджера под налягане. Малките електроуреди са предназначени за приготвянето на малко количество храна за сравнително кратко време. Те имат по-малка мощност и затова консумират по-малко електроенергия. Използването им вместо традиционната кухненска печка ще спести електроенергия.\n6. Поставете хладилника по-далеч от готварската печка. Поставянето на хладилника на място, където не е огрят от пряка слънчева светлина, далеч е от отоплителни тела и готварската печка, спестява електроенергия. С всеки един градус над 20°С, потреблението му нараства с около 6 %.\n7. Когато е възможно, използвайте програми на пералнята с по-ниски температури. 85 % от електроенергията при пускане на пералнята отива за стопляне на водата.\n8. Спазвайте инструкциите на производителя, когато пускате пералнята. В инструкциите за ползване на Вашата пералня пише за всяка програма какъв е препоръчителния обем пране и какво количество препарат да използвате. Спазването на тези инструкции гарантират качествена и ефективна работа на уреда. Това правило е в сила при ползването на всички електрически уреди. Така, спестявате средства не само от сметките си за електроенергия, но и от преждевременен ремонт.\n9. Включвайте бойлера на нощна тарифа. Използването на нощна тарифа, когато е възможно, няма да спести електроенергия, но това ще намали сметката ви. През зимния период нощната тарифа е от 22:00 ч. до 6:00 ч., а през летния – от 23:00 ч. до 7:00 ч.\nIII. Как да инвестирам разумно за повишаване на енергийната ефективност на дома си?\n1. Интересувайте се от спецификациите на електрическите уреди, които купувате. Когато купувате нов електроуред е добре да обръщате внимание на енергийните етикети. Според тях електроуредите са разделени на групи от А до G – от най-пестеливи до такива с най-голям разход на електроенергия. Информирайте се и какво е потреблението на електроенергия в режим stand-by, ако електроуредът има такъв (най-често това са телевизорите).\n2. В случай, че печете често, снабдете се с фурна на горещ въздух, която ще ви позволи да изпичате ястията равномерно и то при по-ниска температура. Това ще ви спести до 40 % от необходимата електроенергия.\n3. При закупуването на нов хладилник си струва да се инвестира в клас А за енергийна ефективност. Такъв модел е по-скъп от хладилник клас B, но разликата се възвръща с по-ниско потребление на електроенергия.\n4. В случай, че хладилникът Ви е над 10 годишен – заменете го с нов. Тази инвестиция може да намали наполовина електроенергията, която изразходвате.\n5. Снабдете дома си с добра топлоизолация. По-този начин съхранявате топлината за по-дълго време през студените дни. Освен това, добрата изолация предпазва и от горещините през лятото.\n6. Използвайте икономични крушки. В сравнение с класическите електрически крушки те пестят до 80% от електроенергията при сравнително същото ниво на осветление.\n7. Купете си разклонител с много гнезда и ключ за изключване. По този начин с натискането само на едно копче ще можете да изключвате много електроуреди, включително и такива, които харчат доста електроенергия на режим stand-by.


Ще останат ли лекари в България? | Новини и анализи от България | DW | 25.01.2014\nПрез 2009 в България е имало 35 000 лекари, сега те са 28 000. Броят им ще продължава да се топи. Но как да е иначе, след като в България заплатите на медиците са нищожни, а и те често стават обект на обиди и нападения?\nЩе остане ли България без медицински кадри? Данните на Българския лекарски съюз са достатъчно обезпокояващи. Според тях през 2013 година 408 специалисти са напуснали България в търсене на по-добри възможности. "В момента лекарите в страната са около 28 000, а само преди 5 години те са били 35 000", подчертава председателят на съюза Цветан Райчинов.\n"Миграцията на лекарите е факт, но това е глобален проблем, не само български", изтъква пред Дойче Веле социологът Алексей Пампоров, който от няколко години следи процеса. По думите му специалистите в областта на медицината масово се местят от изток на запад в търсене на по-високо заплащане. Страните от Източна Европа се стремят към Западна Европа и най-вече към Великобритания, докато лекарите от самата Великобритания мигрират към САЩ. Що се отнася до американските лекари, те се насочват към Австралия и Нова Зеландия.\n"Що се отнася до България, тя не само "изнася", но и "внася" специалисти", казва Пампоров. Той визира най-вече медици от Близкия Изток, които навремето са получили образованието си в България и затова нямат проблеми с езика.\n307 евро в България, 8333 евро в Дания\nПо данни на специализираното онлайн издание medlines.org България не просто плаща най-малко на лекарите сред страните в ЕС, но е буквално извън графиката на заплащанията. Минималната лекарска заплата в страната е 307 евро – на светлинни години от Дания, където тази заплата е 8 333 евро, или от Франция, където тя е 4 569 евро. Нещо повече – българското заплащане е несравнимо дори с минималния лекарски доход в останалите бившите комунистически държави. В Словакия този доход е 1 494 евро, в Полша и Чехия – около 830 евро.\nД-р Мария Арсениева работи като лекар от 28 години. Тя е специалист по вътрешни болести. "След като махна данъците, оставам със заплата от 800 лева", казва д-р Арсениева. Според нея обаче емиграцията на медицинските кадри не е породена единствено от ниското заплащане в България. "Има и професионална причина – да работиш в една среда, която непрекъснато те мотивира да се развиваш. Като емигрират, българските лекари се спасяват и от унижението да работят по съветската система "Семашко". Тази система все още се прилага в България, независимо от мнимите промени", казва тя.\nСемашко е министър на здравеопазването на Русия в първите години след Октомврийския преврат. В основата на неговата система е залегнало схващането, че мнозинството трябва да има безплатен и незабавен достъп до медицински услуги. С годините става ясно, че тази система с нищо не мотивира лекарите да развиват своите знания и умения. В резултат мнозинството получава фиктивен достъп до една неразвита медицина.\nДори в Словакия минималната заплата на лекарите е близо 1500 евро\nУнижаваните български лекари\nЛишени от приемливи доходи и мотивация, българските лекари редовно изтърпяват обиди или стават обекти на нападение. Само в периода около и след Коледа бяха пребити лекари в Луковит, Враца, Стара Загора и Шумен. Случаите са десетки и са регистрирани практически в цялата страна.\nИ ако медиите реагират със съпричастност в случаите на физическо нападение, същото не може да се каже за обидите в публичното пространство. Форумите на онлайн изданията са пълни с обидни квалификации и твърдения, че лекарите са убийци в бели престилки. Тези изказвания не се санкционират нито от съответната медия, която носи отговорност за разпространението им, нито от съдебните власти.\nИ ако приемем, че пълноценният живот в една развита държава се измерва с професионално удовлетворение и предвидимост, с финансово благосъстояние и с уважение на общността, то не е много ясно в името на какво точно лекарите биха имали основание да изтърпяват предимно обратното.\nЗащо бият лекарите?\nСлучаят с мъртвопияното момиче и побоят над екип на "Бърза помощ" илюстрира моралното дъно, в което сме заорали от доста време. Всеобщата мярка за приличие в българското общество отдавна е изгубена, пише М. Иванова. (28.05.2013)\nКлючови думи лекари, медици, български лекари, миграция, български специалисти, мигранти, работа в чужбина


Морис Дрюон – Уикицитат\nМорис Дрюон, 2003 г.\nМорис Дрюон (фр. Maurice Druon, 1918–2009) е френски писател от руско–еврейски произход, член на Френската академия. Известен е предимно с историческите си романи от поредицата "Прокълнатите крале".\nАко искаш една тайна да бъде запазена, просто не я записваш, това е. — из "Как един крал погубва Франция", книга седма от поредицата "Прокълнатите крале"\nБеше недоволен от всичко и от всички, защото всъщност беше недоволен от себе си. — из "Удушената кралица", книга втора от поредицата "Прокълнатите крале"\nВ крайна сметка всеки се сражава най-добре с оръжието, което му е присъщо. — из "Удушената кралица", книга втора от поредицата "Прокълнатите крале"\nВеликата ненавист изисква равностоен противник. — из поредицата "Прокълнатите крале"\nВеликите хора се проявяват в трагичните моменти от историята, но причинителите на тези трагедии са посредствените личности. — из "Как един крал погубва Франция", книга седма от поредицата "Прокълнатите крале"\nВсеки извор, колкото и прозрачен и бистър да е, не може да не започне да влачи кал и тиня, щом се превърне в река. — из "Лилията и лъвът", книга шеста от поредицата "Прокълнатите крале"\nВсеки може да сгреши, никой от нас не е вършил само похвални неща. — из "Лилията и лъвът", книга шеста от поредицата "Прокълнатите крале"\nВсяка влюбена жена се отличава по походката, дори в гръб. — из "Френската вълчица", книга пета от поредицата "Прокълнатите крале"\nВсяка несправедлива постъпка, извършена за справедлива кауза, нови в себе си своето проклятие. — из "Удушената кралица", книга втора от поредицата "Прокълнатите крале"\nДа затвориш насила нечия уста, не значи да премахнеш оскърблението, което тя е произнесла. — из "Лилията и лъвът", книга шеста от поредицата "Прокълнатите крале"\nДелото на държавника никога не е завършено. — из "Удушената кралица", книга втора от поредицата "Прокълнатите крале"\nДо насилие прибягват хора, които не могат да мислят. — из "Отровите на короната", книга трета от поредицата "Прокълнатите крале"\nДокато човек е жив, никога не е загубил всичко… — из "Лилията и лъвът", книга шеста от поредицата "Прокълнатите крале"\n…Животът е достоен и смислен само ако човек посвети сили и разума си на някакво велико дело, с което може да слее личността си. — из "Как един крал погубва Франция", книга седма от поредицата "Прокълнатите крале"\nЗа една жена, която чака, мъжът е виновен за всичко. — из "Лилията и лъвът", книга шеста от поредицата "Прокълнатите крале"\nЗа своя приятел можеш да мислиш всичко, което ти хрумне, при условие, че той не знае за това. — из поредицата "Прокълнатите крале"\nЗнам, че не се гледа добре на хора с моя вкус, но си е мой и се придържам към него. — из "Как един крал погубва Франция", книга седма от поредицата "Прокълнатите крале"\nИма два вида суеверни хора: едните не споменават никога бедата от страх да не я привлекат, а другите се надяват, че ще я отклонят, като й отдават дан с думи. — из "Отровите на короната", книга трета от поредицата "Прокълнатите крале"\nКогато величаем победения, извисяваме победата си. — из "Как един крал погубва Франция", книга седма от поредицата "Прокълнатите крале"\nКогато един съпруг ненавижда жена си, съвсем естествено я смята за виновна във всичко. — из "Френската вълчица", книга пета от поредицата "Прокълнатите крале"\n…Когато не можеш да сразиш противника си в лицето, трябва да го атакуваш изотзад. — из "Удушената кралица", книга втора от поредицата "Прокълнатите крале"\nКогато ни оскърбяват, то е, защото най-често ние сами се навираме там, където не ни е мястото. — из "Отровите на короната", книга трета от поредицата "Прокълнатите крале"\nКойто има много длъжници, има и много неприятели. — из "Железният крал", книга първа от поредицата "Прокълнатите крале"\nКолко усилия трябва да се положат, за да се спаси един човек, въпреки неговата воля. — из "Лилията и лъвът", книга шеста от поредицата "Прокълнатите крале"\nКолкото и да сме подготвени за някое събитие, то рядко става точно така, както сме го очаквали. — из "Отровите на короната", книга трета от поредицата "Прокълнатите крале"\nКолкото по-големи са нещастията, толкова по-дълбоки са корените им. — из "Как един крал погубва Франция", книга седма от поредицата "Прокълнатите крале"\nЛошо обичаш хората, които обичаш, ако искаш да ги направиш щастливи против волята им. — из "Удушената кралица", книга втора от поредицата "Прокълнатите крале"\nМладите лесно си създават примери за подражание. — из "Как един крал погубва Франция", книга седма от поредицата "Прокълнатите крале"\nМладостта не се отказва лесно от своите амбиции. — из "Железният крал", книга първа от поредицата "Прокълнатите крале"\n…На война времето и бързината са толкова важни, колкото и числеността, а понякога дори по-важни. — из "Как един крал погубва Франция", книга седма от поредицата "Прокълнатите крале"\nНавикът в любовта разваля характерите. — из "Лилията и лъвът", книга шеста от поредицата "Прокълнатите крале"\nНай-добрите приятелства се основават на общите интереси и на кроежите за едно и също бъдеще. — из "Лилията и лъвът", книга шеста от поредицата "Прокълнатите крале"\nНай-дорият начин да спечелиш доверието на противнока е да си дадеш вид, че напълно му се доверяваш. — из поредицата "Прокълнатите крале"\nНастъпва възраст, когато ако работиш само за себе си, имаш чувството, че работиш за тоя, дето духа. — из "Френската вълчица", книга пета от поредицата "Прокълнатите крале"\nНе може всичко да е все злополучно… — из "Как един крал погубва Франция", книга седма от поредицата "Прокълнатите крале"\n…Не се печели нищо, ако отстъпваш. — из "Френската вълчица", книга пета от поредицата "Прокълнатите крале"\nНе трябва да се пропуска възможността да се живее, нито да се избягва евентуално приключение. — из "Френската вълчица", книга пета от поредицата "Прокълнатите крале"\nНе че силните хора не знаят какво е колебание и съмнение – това са черти, присъщи на човешката природа, само че те умеят да ги превъзмогват по-бързо. — из "Железният крал", книга първа от поредицата "Прокълнатите крале"\nНищо велико и нищо трайно не може да бъде постигнато в политиката без наличието на хора, които със своя талант, характер и воля вдъхновяват, мобилизират и направляват народните усилия. — из "Как един крал погубва Франция", книга седма от поредицата "Прокълнатите крале"\nНо колкото и удивителна да е нечия съдба, тя изглежда такава само за ония, които я гледат отстрани. — из "Законът на мъжете", книга четвърта от поредицата "Прокълнатите крале"\nНяма остаряло и съвременно мислене. Има само мисъл от една страна, а от другата – глупост. — из "Как един крал погубва Франция", книга седма от поредицата "Прокълнатите крале"\nНяма по-благоприятен случай да станеш близък с големите на този свят, освен е минути на опасност. — из поредицата "Прокълнатите крале"\nПо-добре да загубим малко, отколкото всичко… — из "Отровите на короната", книга трета от поредицата "Прокълнатите крале"\nПодлостта започва, когато ти заплащат враговете. — из "Как един крал погубва Франция", книга седма от поредицата "Прокълнатите крале"\n…Подробностите имат по-голямо значение, отколкото може да се предположи, защото те осведомяват за характера на хората. — из "Как един крал погубва Франция", книга седма от поредицата "Прокълнатите крале"\nПрошепнат на ухо един донос звучи доста убедително. Но повторен на висок глас пред десет души, той губи силата си. — из поредицата "Прокълнатите крале"\nФинансистите имат не по-малко въображение от пълководците и зле ги познаваме, ако мислим, че се водят единствено то жажда за печалба. Сметките им често прикриват абстрактни мечти за власт. — из "Удушената кралица", книга втора от поредицата "Прокълнатите крале"\nХората винаги се ласкаят, когато им поискаме съвет. — из "Лилията и лъвът", книга шеста от поредицата "Прокълнатите крале"\n…Хората се издават най-добре на масата. — из "Удушената кралица", книга втора от поредицата "Прокълнатите крале"\nХората, които много дълго са упражнявали власт, накрая се отъждествяват с длъжността си и започват да смятат всяко посегателство към личността си за пряко посегателство спрямо държавните интереси. — из "Удушената кралица", книга втора от поредицата "Прокълнатите крале"\nХората, над които сме взели надмощие веднъж, обикновено се смятат предварително бити, когато отново е окажат пред нас. — из "Удушената кралица", книга втора от поредицата "Прокълнатите крале"\nЧислото е Слово, но не е реч; то е вълна и светлина, въпреки че никой не го вижда; то е ритъм и музика, въпреки че никой не го чува. Неговите вариации са безгранични и все пак то е неизменно. Всяка форма на живот е отделно отражение на Числото. — BrainDash\nЧовек прави усилие само при нова любов и се бои само от това, което не познава… — из "Лилията и лъвът", книга шеста от поредицата "Прокълнатите крале"\nЧовек се уморява да прави усилия в посока, която никой не одобрява… — из "Лилията и лъвът", книга шеста от поредицата "Прокълнатите крале"\nЧовешките съдби се създават бавно и никой не знае кои наши постъпки, хвърлени случайно като семена, ще поникнат и един ден ще цъфнат. — из "Железният крал", книга първа от поредицата "Прокълнатите крале"\nШпионинът вътре на крепостта струва колкото цяла армия извън крепостта. — из поредицата "Прокълнатите крале"\nЩастието, давано по малко и винаги обвито в дрипите на измамата, скоро се превръща в терзание. — из "Отровите на короната", книга трета от поредицата "Прокълнатите крале"\nВзето от „https://bg.wikiquote.org/w/index.php?title=Морис_Дрюон&oldid=87246“.\nПоследна промяна: в 21:39, на 13 август 2020\nПоследната промяна на страницата е извършена на 13 август 2020 г. в 21:39 ч.


Великобритания започна имунизация срещу Covid-19 с ваксината на „АстраЗенека“ - От деня\nпубликувано на 04.01.21 в 07:29 | обновено на 04.01.21 в 10:53\nИнформация на Веселин Паунов от Лондон\nВъв Великобритания беше извършена първата имунизация с доза от ваксината срещу Covid-19 на Оксфордския университет и „АстраЗенека“.\nПървият ваксиниран беше 82-годишен пациент на хемодиализа. Това стана в лечебно заведение в Оксфорд, намиращо се близо до мястото, където препаратът е бил разработен.\nПрограмата за масово ваксиниране във Великобритания започна още в средата на декември след като британският регулаторен орган за лекарствата одобри продукта на „Пфайзер“ и „Бионтех“, но по-големи надежди се възлагат на ваксината на „АстраЗенека“., защото тя е по-евтина, по-лесна за съхраняване и за транспортиране.\nПо време на интервю за Би Би Си премиерът Борис Джонсън заяви, че 530 000 дози от ваксината на „АстраЗенека“ вече са доставени в болници и здравни центрове.\nПо данни на националното здравеопазване до момента има оборудвани най-малко 700 здравни пункта за ваксиниране, като още стотици ще бъдат разкрити през следващите седмици.\nВаксинирането става чрез инжектиране на две дози в разстояние на около 12 седмици.\nМеждувременно здравните експерти предупредиха, че хората, които вече са получили първата доза от ваксината на „Пфайзер“ и „Бионтех“ би трябвало да си направят втората доза със същия продукт.\nНо вероятно заради леко уклончивия начин на изразяване, някои вероятно сметнаха думите им просто като препоръка и точно по този повод около прилагането на ваксината възникна нещо като скандал, защото американският „Ню Йорк таймс“ публикува статия, в която се казва, че британското правителство позволява смесване на две ваксини срещу Covid-19.\nМежду другото американците сигурно имат известно основание за това си твърдение, защото в първата информация от общественото здравеопазване в Англия се казва: „Експертите не препоръчват смесване на ваксините, но в изключително краен и рядък случай, ако същата ваксина не е в наличност или не е известно от каква ваксина е била първата доза, то е по-добре пациентът да получи втора доза от друга ваксина, отколкото да не получи изобщо“.\nРедакторът на британския „Бритиш медикъл джърнъл“ Фиона Годли обаче веднага поиска от „Ню Йорк таймс“ да поправи статията, че не става дума за препоръка. Годли написа писмо до американския вестник, в което се казва, че изведеното в заглавието твърдение, че британците позволяват смесването на ваксини е „сериозно подвеждащо“.\nКакто и да е, програмата с ваксинирането с продукта на „АстраЗенека“ тръгва от понеделник и британците са много развълнувани, защото това все пак е местна ваксина, която освен че е по-евтина, може да се съхранява в нормален хладилник и не изисква съхранение при минус 70 градуса, какъвто е случая с „Пфайзер-Бионтех“.\nБорис Джонсън пък не пропусна да се похвали, че масовото ваксиниране протича много успешно, че около 1 милион британци вече са получили първата доза – повече отколкото в цяла Европа. Великобритания все пак започна масовото ваксиниране на 8 декември, а ЕС едва на 27 декември.\nБорис Джонсън заяви, че с оглед на кризата не изключва още по-голямо затягане на мерките. Това означава, че райони в по-ниска степен на местна карантина ще преминат в по-висока.\nВ момента има четири степени на местна карантина, като най-висока е твърде подобна на пълен локдаун. Премиерът обаче намекна, че може да бъде учредена и пета степен на местна карантина. Мнозина се питат какво означава това.\nОт днес трябва да бъдат подновени занятията в основните училища, но правителството отстъпи на натиска това да не стане в Лондон и части на Югоизточна Англия по вече споменатите причини.\nПремиерът Борис Джонсън обаче призова родителите в онези райони, където училищата ще бъдат отворени, да изпратят децата си. Има сведения, че в някои райони няма да се съобразят с инструкциите на правителството и ще преминат към онлайн обучение.\nПо принцип се очаква учениците, които са последна година в средното образование да тръгнат на занятия на 11 януари, за да могат да бъдат максимално подготвени за матурите в края на учебната година.\nОстаналите класове няма да тръгнат на училище по-рано от 18 януари. Подобно е положението и в колежите и университетите.\nПрограма Хоризонт От деня Преди всички covid-19-world covid ваксини covid ваксини world Великобритания коронавирус\nПропалестински демонстрации се проведоха в редица европейски столици днес. В Лондон и Мадрид хиляди излязоха по централните улици, за да протестират срещу най-сериозното изостряне на конфликта от години. В британската столица демонстрантите носеха плакати с надписи „Свободна Палестина“ и „Спрете да убивате невинни деца“. В Мадрид около 2500 души,..\nобновено на 15.05.21 в 19:56\nпубликувано на 15.05.21 в 19:50\nТежка катастрофа в района на с. Долна Вереница, Монтанско, спря движението по пътя Монтана - Видин. Сигнал за тежкия пътен инцидент е подаден към 16,10 часа, съобщиха от пресцентъра на МВР. По първоначални данни, поради влажна настилка, ТИР е ударил с ремаркето си движещия се в насрещната лента лек автомобил, който бил притиснат и от..\nпубликувано на 15.05.21 в 19:29\nПочиства се за пореден път нерегламентирано сметище при ромския кв. „Изток“ в Кюстендил, след което на това място ще бъде монтирано видаонаблюдение, за да се спре изхвърлянето на отпадъци, които се и палят, обяви кметът на общината Петър Паунов. Вече има глобени нарушители, каза той. Нерегламентираното сметище е на входа на кв. „Изток“..\nпубликувано на 15.05.21 в 19:17\nОтпада изискването за карантина при влизане в Румъния за български граждани, които са имунизирани или покажат отрицателен PCR тест за Covid-19. По информация на посолството ни в Букурещ тестът трябва да е направен до 72 часа преди влизане в страната. След имунизацията трябва да са изминали най-малко десет дни, а поставянето на ваксината..\nпубликувано на 15.05.21 в 19:09\nпубликувано на 15.05.21 в 19:05\nЕдновременно в Бургас днес се проведоха Бургас прайд и Парад на хетеропривържениците. Имаше напрежение между участниците в двете паралелни събития. Над 300 полицаи охраняваха първия Бургас прайд и контрапротеста. Около 300 бяха участниците в контрапротеста срещу Бургас прайд, в който участват едва около 30-40 души. Част от тях бяха местни хора, а..\nобновено на 15.05.21 в 18:50


Извънредно 3 юли, 2022\nБългария 3 юли, 2022\nБългария 2 юли, 2022\nБизнес 2 юли, 2022\nCOVID-19: Ръст в процента на нови случаи. За изминалото денонощие са доказани 314 нови случая на коронавирус, по данни от Националната информационна система. Изследвани са 1663 проби, от които 358 RT PCR и 1305 бързи тестове за антигени. В процентно отношение броят на положителните случаи спрямо броя на направените тестове е […]\nБайдън призова собствениците на бензиностанции да свалят цените. Президентът на САЩ Джо Байдън направи обръщение към собствениците на бензиностанции и ги призова незабавно да свалят цената на бензина в страната. „Моето послание към компаниите, към управителите на бензиностанциите и хората, които определят цените, е просто: Това е време на война […]\nВенеция обяви, че ще събира входна такса от туристите (Цената)\nНовите правила за роуминг в ЕС влязоха в сила (Условията)\nКарлос Сайнц с Ферари спечели мократа квалификация за Гран при на Великобритания. Така той ще потегли от полпозишън утре в десетия кръг за сезона във Формула 1. Състезанието за Гран при на Великобритания е утре от 17:00 часа българско време. Това е първи полпозишън в кариерата на Сайнц. И първи […]\nСърбин ще застане начело на националния отбор на България по футбол. Това твърди комшийското издание MaxBet Sport. Според него става въпрос за Младен Крстаич. В MaxBet Sport има и снимка от срещата на треньора с Боби Михайлов и Георги Иванов – Гонзо. Именно Гонзо, който днес има рожден ден. изпълява […]\nAmazon отне част от правата за Шампионската лига във Великобритания от BT. Освен това репортажите от мачовете ще се излъчват по БиБиСи за първи път в историята. Това ще се случи от 2024 г., когато новата сделка влиза в сила. Тя е за период от три години. BT отне правата […]\nМохамед Салах подписа нов тригодишен договор с Ливърпул. Според БиБиСи той ще получава по над 350 000 паунда на седмица. Това прави египтянина най-високоплатеният играч в историята на клуба. Червените обявиха новия контракт с кратко видео. „Салах остава“. Това заяви самият играч, излегнал се край басейн по време на почивката […]\nВ центъра на София: Тесла помля бирария, шофьорът избяга (Снимки)\nКубрат Пулев стана магистър по политически науки (Снимки)\n„Продължаваме Промяната“ започват разговорите за нова коалиция (Обновява се)\nПари: Тези пенсии намаляват – защо и с колко? Всяка трета пенсия у нас е за инвалидност поради общо заболяване, показват данните на НОИ. През 2021 г. 20 754 лица са получили лични пенсии за инвалидност поради общо заболяване, като техният относителен дял в съвкупността от всички новоотпуснати лични първи пенсии […]\nПо-евтин хляб с 20% в търговските вериги от днес. Цените на хляба бяха намалени с 20% след приемането на нулевата ставка на ДДС за хляба и брашното. Мерките, предложени от министъра на икономиката и индустрията Корнелия Нинова, дадоха ефект. Това съобщават от пресцентъра на Министерството на икономиката и индустрията. Още […]\nПредседателят на КЗП: Често се рекламират хотели, които се оказват къщи за гости. Най-честите измами през новия летен сезон са свързани с нелоялни търговски практики. Много от търговците използват интернет да рекламират търговски обект като хотел 2 звезди, а всъщност се оказва, че става въпрос за къща за гости. Това предупреди председателят […]


Кафене.бг - У нас излиза бестселърът "Кучешки живот"\nKafene.bg | 19.01.17\n"Кучешки живот" е необикновен роман: в него главният герой, както и разказвачът, е куче, следователно гледната точка към човешкия свят също е негова. Една вълнуваща история за приключенията на храбрия Тоби, който от палаво улично кутре се преражда неколкократно на различни места, като всеки път открива щастие и смисъл в това да служи на хората: на отдадената на животните Сеньора, на самотното момченце Итън, на изгубилата вяра в себе си Майя и на обърканата Уенди.\nТова е разказ за състраданието, предаността и приятелството. Очарователно забавен и проницателен, той ни повежда към отговора на един универсален въпрос: Защо сме тук? Учи ни, че любовта никога не умира и че всяко създание на тази земя се ражда със свое уникално предназначение. Сюжетът на романа е в основата на американския комедийно-драматичен филм "Кучешки живот" на режисьора Ласе Халстрьом.\n"Истински литературен триумф в комбинация с интелигентен подход и сърдечност." - Дина Зафирис, Animal Planet\n"Кучешки живот" е роман за хората, в който едно четириного търси смисъла на живота си. Камерън е създал топла, интелигентна и вълнуваща история за приключенията на храбрия Тоби.\nБлестящият американски хуморист У. Брус Камерън е носител на наградата "Бенчли", а през 2011 г. е обявен за колумнист на годината в САЩ. Изключителна популярност му донася романът "Кучешки живот" (първа книга от поредица), който в продължение на година е в списъка на бестселърите на "Ню Йорк Таймс". Предлагаме ви откъс от книгата:\nОт нас четиримата само той имаше бяло петънце на муцунката си, което ярко сияеше на слънчевата светлина, докато той подскачаше радостно напред. Аз съм специален, това заявяваше на света ослепителното му петно във формата на звезда. Останалата част от козината му бе на шарки и незабе- лежително кафяво-черна като моята. Гладника бе с няколко нюанса по-светъл, а Сестричката имаше тъпата муцунка на Майка и плоско чело, но всички си приличахме, повече или по-малко, като изключим причината за фукането на Бързака.\nБрат ми и сестра ми се преобърнаха един върху друг, за да се доберат до жабата, която успя да се приземи в локва вода и се отдалечи безшумно, с бързи подскоци. Сестричката потопи муцунката си в локвата и изсумтя, като изкиха водата към Бързака и мен. Той се метна на гърба ѝ, а жабата – моята жаба! – бе забравена.\nОбърнах се, изпълнен с огорчение. Струваше ми се, че живея в семейство от тъпаци. През следващите дни често си мислех за онази жаба, обикновено точно когато се унасях в сън. Чудех се какъв ли щеше да е вкусът ѝ.\nЕдин следобед дремех сънливо и наблюдавах как Сестричката и Бързака си играят с парче плат, което бяха открили, когато ушите ми щръкнаха – някакво животно приближаваше насам, нещо голямо и шумно. Изправих се на крака, но преди да успея да се спусна надолу към речното корито, за да проуча източника на шума, се появи Майка. Тялото ѝ бе предупредително напрегнато. Видях с изненада, че мъкне Бързака в зъбите си, носейки го по начин, от който се бяхме отказали преди седмици.\nСледващия път когато Майка отиде на лов, ни бе позволено да я придружим. Щом се отдалечихме от сигурността на Бърлогата, поведението ѝ стана плахо и притеснително и всички ние започнахме да подражаваме на действията ѝ. Избягвахме открити пространства и се придържахме близо до храстите. Ако видехме човек, Майка застиваше на място, раменете ѝ се напрягаха, готова да побегне. През цялото време ми се струваше, че бялото петно на козината на Бързака ни издава, като гръмък лай, но явно никой не го забелязваше.\nМайка избягаше също и колите, и камионите, макар да не разбирах как може да са опасни, щом вътре в тях понякога има кучета. Един голям, мощен камион идваше често и вземаше всичките торби с храна, които хората оставяха за нас, и след това за ден-два ни бе по-трудно да си намираме какво да ядем. Не ми харесваше този камион, нито алчните мъже, които скачаха от него, за да съберат всичката храна само за себе си, независимо от факта, че те и техният камион миришеха великолепно. Имаше по-малко време за игра сега, когато ходехме на лов.\nМайка ръмжеше винаги когато Гладника се опитваше да оближе муцуната ѝ, надявайки се да получи някаква храна, и всички схванахме посланието. Излизахме често, криехме се от погледите на хората и отчаяно търсехме нещо за ядене. Чувствах се уморен и слаб и дори не се опитвах да предизвикам Бързака, когато заставаше с глава над гърба ми и притискаше торса си към мен. Добре, нека той да е главният.\nИз "Кучешки живот", изд. Колибри


Сертификати за нашите продукти за отслабване\nСъздадена на Неделя, 26 Юни 2016 20:08\nМного често хорате се питат дали закупеният продукт е оригинален или не. Ние работим от много време на Българският пазар и повечето хора в бранша ни познават и ни се доверяват, купувайки продукти за техните магазини от нас. Същото важи за многото лоялни клиенти, които се връщат да купуват от нас след като са се поотпуснали на някой "All Inclusive" в Турция ;)\nГоляма част от продуктите са с произход Китай - и няма нищо чудно все пак това е люлката на какви ли не рецепти за подобряване на жизнения баланс - в това число и рецепти за бързо и лесно отслабване.\nНяма да сгреша ако кажа, че когато започвахме бизнеса работихме на принципа проба грешка и не винаги успявахме да попаднем на правилният доставчик.\nВ момента работим с няколко различни доставчика на хапчета за отслабване и при всяка доставка ги молим да ни пращат сертификат за продуктите, които са ни доставили.\nПрилагам няколко тук:\nСъздадена на Неделя, 17 Август 2014 19:57\nСъздадена на Петък, 08 Август 2014 13:48\nМалиновите Кетони – поредната измама в света на хората с наднормено тегло\nСъздадена на Петък, 08 Август 2014 12:58\nМалиновите Кетони са добавката, която предизвиква най-голям интерес в средите на пълните хора последната година. Както за всяка относително нова хранителна добавка отзвуците варират от пълно отричане до екзалтирани писания за това как хора са отслабнали по 40-50 килограма за една седмица…\nВ предвид, че често наши клиенти ни молят за коментар на тази или онази статии, както и за обратна връзка за ефекта на Малиновите Кетони, реших да напиша нещо по темата за да внеса малко яснота и отговоря на най-често задаваните въпроси.\nЩе започна с фактите:\nМалиновите кетони са хранителна добавка\nПроизведени са в сертифицирана лаборатория в Америка\nМалиновите кетони съдържат изцяло натурални съставки\nРаботят на основата на концентриран екстракт от малинови кетони, който подпомага за бързо разграждане на телесните мазнини\nЕто и малко от спекулациите по темата(от запитвания или четено в интернет):\nМалиновите кетони предизвикват появяване на нежелано окосмяване…\nМалиновите кетони влияят на либидото…\nМалиновите кетони превръщат телесните мазнини в мускулна маса…\nКато пия Малиновите кетони не ми действат лекарствата, които приемам…\nЗабременях докато пих Малинови кетони, въпреки че съм на хапчета…\nМалиновите кетони предизвикват сънливост и тромавост…\nМалиновите кетони са американски подход на лекуване на затлъстяването, действащ с ефекта на „Пласебо“ – без активни съставки, човек отслабва под действие на самовнушение…\nТова са само някой от нещата, които блуждаят из интернет пространството. Част от горните сме получавали като официални запитвания и въпроси от наши клиенти. Повярвайте ми не съм публикувал най-невероятните твърдения по темата просто защото са абсурдни.\nНикое от горните твърдения не е вярно!!!\nЗа нещастие в атмосфера на свободна конкуренция на пазара всеки си позволява да публикува дезинформация, полу верни изказвания и в определени случаи – явни лъжи. Добър пример е един небезизвестен вносител на конкурентен продукт, който обяви в сайта си, че Малиновите кетони са забранени в Съединените Щати, като добавка нанасяща трайни вреди на психиката и черния дроб….\nБез да влизам в коментари на подобни изказвания искам дебело да подчертая, че е доста трудно да въртиш бизнес с нелегални хранителни добавки – да дори и в България.\nНашите продукти се проверяват за сертификати за съответствие и разрешителни почети всеки месец.\nПринципно публикуването на невярна или подвеждаща информация, особено на такава касаеща здравето на хората в момента не се регулира и съответно е изключително трудно да се прецени дали публикуваната информация е вярна или плод на маркетингова, нелоялна атака.\nСлед като описах накратко ситуацията в момента не става много ясно кой е подведеният и с какво е подведен. За мен ситуацията е ясна, но аз я гледам през призмата на професионалист от бранша.\nИзмама с хранителната добавка Малинови кетони има, но тя за жалост е насочена по-скоро към продукта, а не към неговите потребители. Потребителите са засегнати дотолкова, доколкото биват непрестанно облъчвани с противоречива информация за една иначе относително добра алтернатива за отслабване без физическо натоварване.\nПонижено доверие в търговците\nВисоки притеснения при първоначален прием и\nЦялостно некомфортно чувство при приема на Малиновите Кетони\nСъвет и извод от досега написаното – не вярвайте на всичко писано в интернет. Ако Ви трябва информация за нещо, проверявайте кой я е писал или на кой сайт е публикувана (относително коректна информация може да намерите на сайтове на производители и вносители). Не позволявайте на машинациите на така наречените „маркетинг тролове“ за вгорчат успеха Ви от бързото отслабване.\nА що се отнася до реалните качества на Малиновите кетони – моето мнение е, че те са добра добавка с малко завишена репутация. Клиентите ни обикновено отслабват между 9-14 кг. на месец. До сега не сме имали оплакване от странични ефекти или нежелани такива при прием на Малинови кетони. Цената им е малко по-висока от тази на сравними по резултатност продукти (Лида, Мейзитанг).\nТова е накратко. Надявам се успях да отговоря на голяма част от въпросите и притесненията Ви във връзка с качествата на Малиновите кетони. Разбира се ако имате допълнителни въпроси, моля свържете се с нас тук и ние ще отговорим.\nПоне знаете с какво се занимаваме и от какво наистина разбираме!!!


Ива Митева: Границите в това НС бяха минати. Доказах, че не съм болонка - NBOX - Всички новини\n„Границите в този парламент бяха преминати. Имаше повече гняв и омраза. Мисля, че с това, че не свиках извънредно заседание и поех всички рискове, показах, че не съм болонка”. Това каза в студиото на „Здравей, България“ председателят на 46-ото НС Ива Митева. И допълни, че Татяна Дончева не се е извинила след изказването ѝ\n„Не съм казала и една дума срещу нея. Винаги съм я уважавала. Затова ми беше странно, че тя реагира така остро и ме нарече болонка. От този ден не разговарям с нея“, каза още Митева. И коментира, че реагира бурно, когато смята, че нещо не е почтено.\nНа въпрос какво мисли за поведението на част от депутатите от „Има такъв народ“, които също обиждаха свои колеги от парламентарната трибуна, Митева заяви следното:\nОтносно скандала „500 к“, председателят на НС бе категорична, че не е виждала записи.\n„Наскоро разбрах какво означава„500 к“. Г-жа Дончева е юрист. Тя си дава сметка за последиците чисто политически и юридически. Може би затова ответната ѝ реакция веднага беше такава. На мен не ми е предлагала подкуп, а ми е казвала да подкрепим правителство, за да не ходим на избори“, разказа Ива Митева.\nпредишна статияОПГ „Тетевен“ – от касичка на Цветанов през дървената мафия до незаконни оранжерии за дрога\nСледваща статияЕП обсъжда българския списък за санкциите по закона „Магнитски“


Хепънинг в Пловдив по случай Международния ден на младежта - 12 август | Stara-Zagora\nХепънинг в Пловдив по случай Международния ден на младежта - 12 август\nЗа шеста поредна година Община Пловдив и Националният алианс за работа с доброволци /НАРД/организират в Пловдив хепънинг по случай Международния ден на младежта - 12 август. Тази година събитието ще се проведе съвместно с Областен информационен център – Пловдив. Дейностите за отбелязването на празника започват в 17:30 ч. в Градската градина с вело-шествие, организирано от МИКЦ – Пловдив Област. Час преди това всеки младеж може да се запише за участие и има шанса чрез томбола да спечели чисто нов велосипед. Точно в 19:00 часа, отново в Градската градина /Оркестрина/, започва и празникът, организиран от Община Пловдив и НАРД съвместно с Областен информационен център – Пловдив, който ще протече под мотото „Игрите на Европа“ и е посветен на 2013 – Европейската година на гражданите. В празника ще участват 8 отбора от най-различни организации, работещи с млади хора на територията на Пловдив и областта – „Национална скаутска организация на България“, студентите от AIESEC, ЦРД към Общинска библиотека Карлово и Градска библиотека Асеновград, екип „Млади лидери“, учениците от ПГЕЕ, отбор на Фондация „Пловдив 2019” и разбира се отбор от пловдивски журналисти. Отборите ще преминат през 8 изпитания, ще печелят точки и наистина много награди. Очакват ги различни игри – „Да се разхладим”, „Клюка”, „Полинеро” „Познай държавата”, „Играй на сляпо”, „Аз в Европа” и др. Специален пункт с предизвикателства ще бъде организиран от Областен информационен център–Пловдив. Там, освен информационни материали за актуални програми и събития в Европейския съюз, участниците и гостите на празника ще могат да проверят знанията си за случващото се в ЕС по интерактивен начин. По време на празника „Игрите на Европа“, ще бъдат раздадени наградите от конкурса „Миграцията и младите” в категория есе, който се провежда от МИКЦ Пловдив Област и младежкия сайт за култура Mediacafe.bg. Празникът ще приключи с награждаване на победителите и изпълненията на различни музикални и танцови групи от Пловдив:Central Side, Ni.Co, My Choice и др.


Ново читалище бе учредено в Русе - Rousse.Info - Новини и събития от Русе и Русенска област\nНа 31 октомври от 18.30 часа в Пленарна зала на Община Русе се състоя учредяването на ново читалище „Стефан Караджа“. Учредители са Национално дружество „Традиция“ чрез своята регионалната структура „Ангел Кънчев“. Дружество „Традиция“ е доброволна патриотична общност с интерес към историята. В последните години е организатор на редица исторически възстановки и инсценировки. Основната идея е културно-просветна дейност за популяризиране, съхраняване и развитие на националните традиции.


Разбиват бъбречни камъни с модерен лазер в Ст. Загора - Следвай ме Разбиват бъбречни камъни с модерен лазер в Ст. Загора - Следвай ме\nРазбиват бъбречни камъни с модерен лазер в Ст. Загора\nПрави се безкръвно, заплаща се частично от НЗОК\nКамъни с големина до 1см , запушили пикочните канали на пациент, бяха безкръвно разбити и изведени с помощта на модерна лазерна апаратура от уролозите на Болница „Тракия“. От есента на миналата година в урологичен сектор на Болница „Тракия“ се използва модерната лазерна методика за разбиване на камъни в пикочната система и бъбреците Rhapsody H-30на водещия производител на медицинска техника CookMedical. Досега с лазерната методика медиците са помогнали на близо 20 пациенти, страдащи от камъни в пикочния мехур или пикочните канали. „Ендоскопската апаратура ни позволява да достигнем до камъните през естествените отвори на тялото на пациента с изключително тънък, гъвкав инструмент, от върха на който се излъчва холмично лазерно влакно“, обясни д-р Емил Петков, началник на сектор „Урология“ в болница „Тракия“. Лазерният лъч е с мощност 30W и дълбочина на проникване само 1 милиметър. Ефективен е единствено, когато инструментът се допре до камъка, тъй като водната среда около него неутрализира действието на лъча. Това го прави безопасен за тъканите, които няма как да бъдат неволно наранени. Системата има променлива ширина на импулса, за да се сведе до минимум миграцията на камъка. Лекарите могат да избират от широка гама холмични лазерни влакна, създадени специално за системата Rhapsody H-30.\n„Модерното оборудване и богатия ни опит в безкръвните ендоскопски операции позволяват да достигнем по безкръвен път до камъните и да ги фрагментираме с помощта на лазера на изключително малки частици, които пациентът изхвърля по естествен път“, поясни д-р Петков. Когато видът и големинета на камъка не позволяват да бъде разпрашен, той се разбива на сравнително дребни фрагменти, които инструментът улавя с помощта на допълнителни приспособления, като примки и щипки, и ги извежда от мястото на запушването.\nЛазерът Rhapsody H-30 е ефикасен за разбиване на камъни по цялата пикочна система – пикочен мехур, уретери, бъбреци. Използването на гъвкави ендоскопски инструменти преодолява ограниченията заради местоположението на камъка.\nУспехът на миниинвазивната интервенция до голяма степен зависи от опитността на уролога, разположението, големината и вида на камъните. Процедурата по отстраняване на камъка може да трае само няколко минути, но е възможно да продължи и няколко часа. При по-големи и твърди камъни е възможно отстраняването им да стане на 2 и дори на 3 етапа, без допълнително травмиране на пациента. „Целта е тази методика да замести, доколкото е възможно, отворените операции“, казва д-р Петков. Когато е невъзможно да се достигне през естествените отвори до много големи камъни, се прави канал през кожата на пациента и се прониква в самия бъбрек с последващо фрагментиране.\nПроцентът на хората, страдащи от камъни в бъбреците, е голям. Съществуват и други ефективни методи за разбиване на камъни, но лазерният започва да се налага като основен както в Европа, така и в България. Той може да бъде прилаган и по спешност при пациенти, изпаднали в остра бъбречна криза, като се постига бързо обезболяване.\nПроцедурата се покрива от Здравната каса, като има доплащане от страна на пациента между 300 и 500 лв., в което са включени и необходимите консумативи и анестезия.\nPrevious articleКонсултират безплатно жени с рак на маточната шийка\nNext articleЛагман – националното блюдо на узбеките


Грижи за ходилата при диабетно язвено стъпало | CredoWeb\nД-р Виолета Рилчева, специалист по ендокринология и вътрешни болести в МЦ „КИРМ“ Св. Елисавета – Плевен и ДКЦ 3-Плевен\nДиабетното стъпало е причина за около 50% от всички нетравматични ампутации на краката. 15 пъти по-висок е рискът от гангрена при пациентите, които имат захарен диабет и оттам за ампутация.\nСмята се, че 15-20% от хората с диабет до края на живота си ще развият язва на стъпалото. Това е изключително тежко усложнение на захарния диабет, като в развитието му се съчетават множество различни механизми. Това могат да бъдат диабетна полиневропатия, периферна съдова болест, микросъдови усложнения - по-специално диабетната нефропатия при пациенти с нарушена бъбречна функция.\nОсобено застрашени са диабетиците на хемодиализа, пациентите със зрителни нарушения и лош гликемичен контрол, пушачите, възрастните, самотно живеещите, както и хора с други двигателни нарушения, които не са причинени от диабета.\nРазлика между невропатно и невроисхемично стъпало\nОсновните видове диабетно стъпало са невропатно и невроисхемично. Невропатното стъпало е топло, със суха кожа, липсва усет за болка, но се палпират пулсации на периферните съдове. Може да се усложни с невропатната язва, която обичайно се разполага по долната повърхност на стъпалото.\nНевроисхемичното стъпало е студено и кожата на крака е лъскава. Характеризира са с появата на болка, включително и при покой. Трудно се повлиява при лечение и се усложнява с язви в страничните повърхности на стъпалото, тъй като има нарушено кръвоснабдяване. Възможно е при тези повърхности да има и гангрена, което е входна врата за инфекция. Тя може да обхване самата язва, но и околните меки тъкани, а в по-тежките случаи и костите на стъпалото.\nПри пациентите със захарен диабет като цяло е налице нарушен възпалителен отговор. Много често те може да не усетят нито болка, нито други типични признаци. Може да развие възпаление на костта, а в същото време да липсва температура. Затова пациентът трябва да обръща внимание и на вторичните белези на инфекция - дали има секреция, забавено заздравяване на раната и др.\nНаблюдение на стъпалата\nПри ежегодния преглед лекарят трябва да оцени всички рискови фактори при конкретния пациент. Внимателно трябва да се оглеждат стъпалата, ноктите и да се палпират пулсациите, да се изследва вибрационна чувствителност. Задължително е и да се изследва усетът за болка чрез убождане, както и глезените рефлекси. Необходимо е пациентите ежедневно да правят оглед на стъпалата, да се грижат за ноктите и кожата си, както и да избират обувки, и чорапи, които не предполагат развитието на диабетно стъпало. При диабетиците със зрителни или двигателни проблеми това трябва да се прави от техните близки.\nПодходящи обувки и чорапи\nЗадължително е да не носят тесни обувки, или такива, които пристягат крака.\nНе трябва да са с обувки, които причиняват повишено налягане на стъпалото, както и такива, които не прилягат плътно и могат да разранят стъпалото. Трябва да се избягват гумени обувки, защото често създават условия за гъбични инфекции, могат да са входна рана. Задължително е краката винаги да са сухи, да няма изпотяване, да се ползват пудри.\nДобре е за пациентите да носят широки и удобни обувки, при които да има равномерно разпределение на налягането, за да няма притискане, или триене, защото тази тъкан е особено ранима. Пациентите, които имат деформация на стъпалото и тези, които имат стъпало на Шарко, задължително трябва да носят специално изработени ортопедични обувки. Те се получават чрез различни социални програми, които са добре разпространени. С ортопедичните обувки се избягва натиск върху стъпалото при носенето им.\nПромените, които „издават“ диабетното стъпало\nКогато има някаква деформация, пациентите трябва да следят дали има загрубяване в определен участък по кожата на стъпалото. Това е и първият белег на диабетното стъпало. Забележат ли подобен проблем, консултацията със специалист е задължителна. Друг симптом е появява е т.нар. калус - загрубяване на кожата, задебелени участъци, хиперкератоза. Възможно е да има и повърхностна лезия. Следващият етап е появата на дълбока язва, която може да засегне сухожилие или ставна капсула, както и костта (остеомиелит). В крайна фаза се появява локална гангрена на пръстите, или участък от стъпалото. Възможно е да има белези на възпаление или секреция около раната, или зачервяване.\nКой наблюдава и лекува диабетното стъпало\nВ лечението участват доста медицински и немедицински специалисти.\nОсвен ендокринолог се включват хирурзи и съдови хирурзи, които обработват раните, особено инфектираните. В доста страни съществуват и т.нар. подиартристи, които са специално обучени да работят с пациенти с диабетно стъпало, да полагат грижи за ходилата им така, че да не се появяват проблеми.\nДиабет Диабетно стъпало д-р Виолета Рилчева рани диабетно стъпало язви диабетно съпало грижа за ходилата диабетно стъпало\nД-р Цв. Гълъбова: Липсва система от грижи за психично болните\nХора с увреждания обграждат парламента с жива верига в протест


Philips Mijia LED Lamp – оптимално осветление за бюрото | TechNews.bg\nНачало » Новини » Philips Mijia LED Lamp – оптимално осветление за бюрото\nот: TechNews.bg на: 26/05/2018 12:36 коментари: 0\nPhilips Mijia LED Lamp оптимизира съотношението контраст и осветеност, за да осигури най-подходящата светлина за четене и работа\nСветодиодното осветление навлезе необратимо в офисите и домовете, подпомогнато и от регулациите в тази област. Цените на LED лампите вече са достъпни за масовия потребител и макар, че са по-високи като първоначален разход за покупката, в процеса на експлоатация тези осветителни тела са много по-икономични.\nСтилно предложение за бюрото у дома е Philips Mijia LED Lamp (на цена под $59 с отстъпка в момента) – настолна светодиодна лампа, с двоен източник на светлина, който оптимизира съотношението контраст и осветеност, за да отговаря на стандарта IESNA. Можете да сте сигурни, че очите ви ще имат най-подходящата светлина при четене и други занимания.\nТази лампа е проектирана с една единствена цел – да ви осигури оптимален комфорт при четене или работа. Предлага широкоъгълно осветление с диаметър 90 см, като оптимизира светлината за максимален комфорт на очите, подчертават от производителя.\nPhilips Mijia LED Lamp се отличава с уникален дизайн за нощно осветление\nС вграден сензор за околна светлина, настолната лампа Philips Mijia LED Lamp постига по-точна калибровка и оптимизира излъчваното от нея осветление за четене. Лампата с отличава с уникален дизайн за нощно осветление – с докосване на всеки неин бутон през нощта, можете да включите осветлението.\nПредимство на модела, в сравнение с традиционните лампи, е енергийната ефективност, която ще ви спести разходи за ток. Лампата се отличава още с регулируема интензивност на светлината и димер. Освен това разсейва отлично топлината, предотвратявайки риска от изгаряния.\nЦената на Philips Mijia LED Lamp в момента е $58,99 в онлайн магазина GearBest при въвеждане на купон за отстъпка MijiaPs (цената без отстъпка е $72,99). Доставката до България ще ви струва още $6,42. Лампата има размери 17,30×39,30×42,30 см и тежи 930 грама. В комплекта е включен и захранващият адаптер.\nрубрика: Новини, Ревюта | етикети: LED лампи, LED осветление, Philips Mijia LED Lamp